**Dimineață de primăvară**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gânduri

Și vreo două rânduri

Tulburi...

Cercuri prinse-n cuburi.

Vise

Și priviri ascunse

Prinse

Printre țărmuri necuprinse.

Dimineață

Și lumina albă- n față

Ce dezgheață

Ghemul iernii- n fir de ață.

O cafea

Și trezirea pusă-n ea

Cu visarea

Ochilor adânci ca marea.

Noua zi

Și versuri în poezii

Lasă umezi

Ochii în iubiri târzii.

Început

Și regret că n-ai putut

Cu-n sărut

Să câștigi ce ai pierdut.

Te trezești

Că la geam zilei zâmbești,

Regăsești

Primăveri cu-a lor povești.

Inc-o dată,

Primăvară ne-ntinată,

Mai sărută

Inima...că e-nghețată!